  Анжелика Тихонова корреспондент Удмуртиысь Камбарка ёросысь библиотекаос элькунмылэн кунлыкезлы 100 ар тырмонлы 190 выль книгаос басьтӥзы. Со сярысь ёрос администрацилэн тӧроез Александр Поддубский «ВКонтакте» мерлыко вотэсысь бамаз ивортӥз. Книгаосты басьтон понна коньдон элькунысьтымы лулчеберетъя министерство висъяз. Александр Поддубский Удмуртиысь лулчеберетъя министрлы Владимир Соловьёвлы юрттэт понна тау кариз. Элькунмылэсь таӵе юрттэтсэ библиотекаосмы ноку ӧз басьтылэ! Фондъёссэс будэтыны вить миллион манетлэсь трос басьтозы Удмуртиысь ёросъёсысь но каръёсысь лыдӟетъюртъёс! Владимир Соловьёв, Удмуртиысь лулчеберетъя министрТодэ вайытом, Удмуртиысь книгапоттонниын кескич, амало муртъёс сярысь удмурт выжыкылъёсын бичет потӥз. Нош книгапоттоннилэн мукет книгаосыз улосвыл но шаертодонъя литературая «Малая Родина» огъяросси вожвылъяськонын вормизы.  Тегъёс: Мерлык Камбарка Удмуртия ВладимирСоловьёв книгаос лыдетъюрт 100ар  